Нарэшце і ў Беларусь прыйшла такая з’ява, як краўдфандынг — калектыўнае фінансаванне крэатыўных ідэй альбо асобных высілкаў людзей, арганізацый праз інтэрнэт. Што гэта і навошта? Чаму некаторыя пакуль ставяцца да яго з недаверам і лічаць… жабрацтвам. Што дае падставы для такога стаўлення? Кампанія “Будзьма беларусамі!” прапаноўвае разам разабрацца, што ж такое краўдфандынг і каму ён патрэбны. Як правесці паспяховую краўдфандынгавую кампанію і ажыццявіць сваю крэатыўную ідэю? Хто такія аўтары і спонсары, як ім знайсці адно аднаго? Што аб’ядноўвае і адрознівае беларускі і замежны краўдфандынг? Пачуць адказы на гэтыя пытанні і задаць свае аўтарам праектаў, якія ўжо займелі паспяховы краўдфандынгавы досвед, вы зможаце падчас ток-шоў “Краўдфандынг: жабрацтва ці дабрачыннасць?” у крэатыўным хабе “Корпус8”.